als_Latn dik_Latn sag_Latn
Mbajtja e një jetë të shëndetshme nuk është e lehtë dhe përgjithësisht nuk shijon njësoj si ushqimet e ëmbla apo me yndyrë. Mirëpo kur njerëzit tregojnë kujdes me atë që konsumojnë çdo ditë kanë një jetë më aktive, shëndet më të mirë dhe sigurisht lëkurë dhe flokë më të bukur duke i ofruar atyre rininë e përjetshme.
Në jetën e shëndetshme nuk përfshihen vetëm ushqimi i mirë por edhe aktiviteti i duhur fizik. Ai jo vetëm do të mbajë trupin që gjithmonë keni ëndërruar, por edhe do të largojë stresin që është një ndër shakatarët më të mëdhenj të dëmtimit të shëndetit mendor dhe fizik.
Mund t’ju duket e pamundur krijimi i dietës ushqimore të shëndetshme dhe heqja dorë nga ëmbëlsirat, ushqimet fast food, alkooli apo pijet me gaz, mirëpo gjithçka që ju duhet është vetëm pak praktikë dhe durim dhe brenda pak ditëve çdo gjë do ju duket normale.
Nëse dieta juaj ushqimore ndryshon drejt një jete më të shëndetshme, brenda pak javëve kjo do të vihet re në mirëfunksionimin e trupit tuaj, mendjes, aktivitetit dhe energjisë gjatë ditës.
Ja disa nga ushqimet e shëndetshme që duhet ti konsumoni çdo ditë për një trup, mendje dhe bukuri të pa rezistueshme.
-Perimet me gjethe jeshile janë të pasura me vitamina, minerale dhe fibra. Ato mund ti përfshini në mëngjesin, sallatën apo darkën tuaj. Ato do të forcojnë sistemin imunitar dhe do të keni një sistem tretës më të mirë.
-Frutat e thata si arra, stika, bajame janë shumë të shëndetshme në marrjen e acideve yndyrore omega 3 të mira për shëndetin. Këto e mbrojnë trupin nga sëmundjet e rënda si kolesteroli, presioni i lartë i gjakut, sëmundjet kardiovaskulare, inflamacionet etj.
-Vezët janë të pasura me proteina, që janë baza e ndërtimit të trupit të njeriut.
-Frutat e pyllit si boronica, luleshtrydhe, manaferra janë të pasura me vitamina, minerale, fibra dhe antioksidantë të ndryshëm. Këto janë burimi i rinisë së përjetshme të shëndetit, lëkurës dhe flokëve.
-Avokado është një burim shumë i mirë i yndyrave të mira dhe energjisë së nevojshme për trupin.
-Bishtajoret janë të pasura me proteina dhe fibra që e ndihmojnë trupin të ndihet i ngopur, të ketë një sistem tretës më të mirë dhe njëkohësisht të furnizojë trupin me vlera ushqimore. Ato janë një burim shumë i mirë edhe i magnezit dhe kaliumit në trup që ndihmojnë në një zemër të shëndetshme, kolesteroli të ulët, presoni gjakut në nivele normale dhe vena gjaku të zhbllokuara nga yndyrat e këqija.
-Ushqimet e fermentuara si kosi apo lakra turshi në mënyrë që të keni një sistem tretës të mirë. Këto ushqime janë të pasura me probiotikë që ndihmojnë në largimin e papastërtive dhe toksinave nga sistemi tretës. Kjo do të thotë bark më i sheshte, lëkurë më e bukur dhe jetë më aktive.
-Tërshëra është një burim i mirë i fibrash dhe ngopje për mëngjes. Tërshëra mbron nga sëmundjet kardiovaskulare dhe kolesteroli.
-Mollët janë të pasura me fibra që ndihmojnë në një shëndet të mirë. Epo shprehja “një mollë në ditë mban doktorin larg” nuk ka dalë kot.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn